ΓΡΑΠΤΗ ΕΡΩΤΗΣΗ E-0550/03

υποβολή: Laura Gonzlez lvarez (GUE/NGL) προς την Επιτροπή

(26 Φεβρουαρίου 2003)

Θέμα: Περιβαλλοντικές επιπτώσεις των Αιολικών Πάρκων

Οικολογικές οργανώσεις, πολιτιστικοί σύλλογοι και σύλλογοι περιοίκων μας γνωστοποίησαν την ανησυχία τους για την ανεξέλεγκτη εξάπλωση των αιολικών πάρκων στην επαρχία της Γκουανταλαχάρα (Καμπισαλάμπος, Κανταλόχας και Μπίγια) καθώς και για αυτά που σχεδιάζεται να δημιουργηθούν στην περιοχή Τιέρμες-Καραθένα, (Καναλέχας, Σιέρο και Δε Γράδο), στη Σόρια. Συγκεκριμένα, για τα πάρκα Ίχες και Σομολίνος δεν χορηγήθηκε άδεια λειτουργίας για περιβαλλοντικούς λόγους.

Η περιοχή Τιέρμες-Καραθένα έχει χαρακτηριστεί ως Σημαντική Ζώνη για τη Διατήρηση των Πτηνών — IBA (αρ. 079) και συγκαταλέγεται στις ΖΕΠ (Ζώνες Ειδικής Προστασίας) για τα Πτηνά των Υψιπέδων της Μπαραχόνα και του ορεινού όγκου του Αϊγιόν. Στη ζώνη αυτήπάρχουν μεγάλοι πληθυσμοί των ειδών Γυπαετού, Μαυρόγυπα, Χρυσαετού, Μπούφου, Ασπροπάρη και η ιδιαίτερα απειλούμενη Ιβηροσταρήθρα.

Στην αρχαιολογική τοποθεσία του Τιέρμες (έχει χαρακτηριστεί Αγαθό Πολιτιστικού Ενδιαφέροντος από την περιφερειακή κυβέρνηση της Καστίλης-Λεόν), που καλύπτει μια χρονική περίοδο η οποία εκτείνεται από την Εποχή του Χαλκού έως το Μεσαίωνα, σώζεται μια σημαντική νεκρόπολη και μια ολόκληρη ρωμαϊκή πόλη. Από την εποχή του Μεσαίωνα διασώζεται η εκκλησία της Νουέστρα Σενιόρα ντε Τιέρμες του 12ου αιώνα. Οι κάτοικοι της περιοχής, δεν είναι ενήμεροι της κατάστασης παρ' ότι έχουν ζητήσει να ενημερωθούν από τις αρμόδιες αρχές και θεωρούν ότι όλος αυτός ο φυσικός και αρχαιολογικός πλούτος απειλείται σοβαρά.

Δεν θεωρεί η Επιτροπή ότι ενδέχεται να παραβιάζονται οι ακόλουθες Οδηγίες:

- 97/11/ΕΟΚ(1), σχετικά με την αξιολόγηση των περιβαλλοντικών επιπτώσεων,

- 79/409/ΕΟΚ(2), σχετικά με τη διατήρηση και την προστασία των άγριων πτηνών,

- 92/43/ΕΟΚ(3), σχετικά με τη διατήρηση και την προστασία των φυσικών οικοτόπων και της άγριας πανίδας και χλωρίδας,

- 90/313/CEE(4), σχετικά με την ελευθερία πρόσβασης στην περιβαλλοντική πληροφόρηση·

Σε ποιές ενέργειες σκοπεύει να προβεί η Επιτροπή προκειμένου να εφαρμοστούν σωστά οι προαναφερόμενες Οδηγίες·

(1) ΕΕ L 73 της 14.3.1997, σελ. 5.

(2) ΕΕ L 103 της 25.4.1979, σελ. 1.

(3) ΕΕ L 206 της 22.7.1992, σελ. 7.

(4) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(30 Απριλίου 2003)

Το Αξιότιμο Μέλος αναφερόταν σε δύο διαφορετικές περιοχές που βρίσκονται και οι δύο στην αυτόνομη κοινότητα της Καστίλης-Λα Μάντσα.

Με βάση τις πληροφορίες που χορηγήθηκαν από το Αξιότιμο Μέλος, δεν είναι δυνατός ο ακριβής εντοπισμός των τόπων. Ωστόσο, από ότι φαίνεται οι περιοχές αυτές βρίσκονται κοντά σε ένα τόπο που οι ισπανικές αρχές έχουν προτείνει να αποτελέσει τόπο κοινοτικής σημασίας, την Sierra de Pela (οροσειρά της Pela) ES4240007 και σε μία άλλη ΖΕΠ, την Altos de Barahona (υψίπεδα της Barahona) ES0000203.

Συνεπώς, οι ισπανικές αρχέςποχρεούνται να προβούν σε εκτίμηση των επιπτώσεων στο περιβάλλον, σύμφωνα με όσα ορίζονται στο άρθρο 6 παράγραφος 3 της οδηγίας για τους φυσικούς οικοτόπους, αλλά και στην οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών.

Όσον αφορά την οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997), προς το σκοπό αυτό απαιτείται η πραγματοποίηση της εκτίμησης των επιπτώσεων στο περιβάλλον που μπορεί να έχουν οι προτεινόμενες εγκαταστάσεις για την αξιοποίηση της αιολικής ενέργειας για την παραγωγή άλλων μορφών ενέργειας (αιολικά πάρκα), εάν λόγω της φύσης, του μεγέθους ή της θέσης τους, μπορούν να έχουν σημαντικές επιπτώσεις στο περιβάλλον. Όταν γίνεται η εκτίμηση, ανάμεσα στις άλλες πληροφορίες που πρέπει να καλύψει συμπεριλαμβάνονται οι σωρευτικές επιπτώσεις του προτεινόμενου σχεδίου. Από τις πληροφορίες που χορήγησε το Αξιότιμο Μέλος, δεν είναι σαφές κατά πόσο έχει συντελεστεί κάποια παράβαση της οδηγίας στις περιπτώσεις για τις οποίες γίνεται λόγος στην ερώτηση.

Σε ό,τι αφορά το γεγονός ότι οι κάτοικοι δεν έχουν λάβει ακόμη καμιά απάντηση από τις αρμόδιες αρχές στα αιτήματά τους για την παροχή πληροφοριών, θα πρέπει να τονιστεί ότι βάσει της οδηγίας 90/313/ΕΟΚ της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος, οι δημόσιες αρχέςποχρεούνται να χορηγούν πρόσβαση στις διαθέσιμες περιβαλλοντικές πληροφορίες εντός προθεσμίας δύο μηνών το πολύ από τη στιγμή της παραλαβής του αιτήματος, εκτός εάν συντρέχει κάποια από τις εξαιρέσεις από τηνποχρέωση αυτή, οι οποίες θεσπίζονται στο άρθρο 3 της οδηγίας. Από τις πληροφορίες που χορήγησε το Αξιότιμο Μέλος, δεν προκύπτει σαφώς σε ποια χρονική στιγμήποβλήθηκε το αίτημα, αλλά ούτε και προκύπτει με σαφήνεια εάν οι κάτοικοι της περιοχής ζήτησαν, με βάση το άρθρο 4 της οδηγίας, τη διοικητική ή δικαστική αναθεώρηση της απόφασης σύμφωνα με τη σχετική εθνική νομοθεσία. Κατά συνέπεια, από τις πληροφορίες που χορηγήθηκαν από το Αξιότιμο Μέλος δεν προκύπτει με σαφήνεια εάν εν προκειμένω έχει συντελεστεί κάποια παράβαση της οδηγίας 90/313/ΕΟΚ του Συμβουλίου εν προκειμένω.